hy hy hy hy hy hy hy hy hy hy hy hy hy hy hy hy it hy hy hy hy hy hy hy hy hy hy hy hy hy hy hy hy hy hy ca hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Բավրայի գործարանի ղեկավար Կորյուն Սումբուլյանը դեռ անցած տարի նախընտրական շրջանում Աշոցք այցելած վարչապետի մոտ բարձրաձայնեց չորանոցի, սերմազտիչի և ժամանակակից կոմբայն ձեռք բերելու հարցը, որոնք անհրաժեշտ էին գործարանի համար, սակայն ստանալով բացասական պատասխան, հայտնեց, որ կփորձի դիմել այլ կազմակերպությունների՝ պակասող սարքավորումներն ու տեխնիկան ձեռք բերելու համար:
Բավական ժամանակ է անցել, և մեզ հետաքրքրում էր, թե ինչ է արվել, ինչ ընթացք է ստացել հնդկացորենի արտադրությունը: Զրուցեցինք Կորյուն Սումբուլյանի հետ:
— Պարոն Սումբուլյան, նախ եկեք խոսենք նախապատմությունից. ինչո՞ւ հնդկացորեն, որը մեր գյուղատնտեսության մեջ այն՝ որպես դաշտավարական կուլտուրա՝ այնքան էլ ընդունված չէր:
— Նրանք, ովքեր զբաղվում են դաշտավարությամբ, հաճախ փորձում են այլ կուլտուրաներ ևս մշակել: Մենք դեռևս 2000 թվականից նման փորձեր արել ենք, ժամանակ էր պետք հասկանալու, թե ինչպիսի պայմաններ են անհրաժեշտ, արդյո՞ք մեր տարածաշրջանում կապրի այդ կուլտուրան: Միայն դա չէ՝ կորեկ, հնդկաձավար, արևադարձային թփեր էլ ենք փորձել աճեցնել: Մյուս կողմից, եթե հանրապետությունում դրա սպառումը կա, ուրեմն անհրաժեշտությունն ինքնըստինքյան կա: ՄԱԿ-ի հետ աշխատելուց հետո, երբ գյուղտեխնիկայի հարց լուծվեց, մենք խոսեցինք նաև մեր փորձերի ու հեռահար ծրագրերի մասին: Մնացածին արդեն երևի ծանոթ եք, «Հայկական հիմնադրամի», Եվրոպական ENPARD ծրագրի, բարերաների միջոցով հնարավոր դարձավ գաղափարները կյանքի կոչել: Տարածք վերցվեց, գործարան հիմնվեց, կամաց-կամաց հունի մեջ ընկավ, թափ առավ արտադրությունը:
— Հնդկացորենի ցանկալի արդյունքի ստացման համար որքա՞ն տարածք է զբաղեցված:
— Ներկայում 500 հեկտար է: 1 հեկտարից ակնկալում ենք միջինը 1,2 տոննա հնդկացորենի բերք: Ուշ ցանվող գարնանացան մշակաբույս է, ջերմասեր չէ, քանի որ չորայնությանը դիմացկուն չէ, զով տեղ է սիրում, 75 օրում հասցնում է բերք տալ:
— Իսկ ինչպե՞ս լուծվեց պակասող սարքավորումների խնդիրը:
— ՄԱԿ-ի օգնությամբ սերմազտիչը ունենք, հենց ներկայում միացման աշխատանքներն են իրականացվում:
— Կարո՞ղ ենք փաստել, որ հնդկացորենի արտադրությունը՝ սկսած ցանքսերից և վերջացրած փաթեթավորմամբ, որպես փակ ցիկլ, ավարտուն է, և հարցը մնում է սպառումը:
— Այո, արդեն ամեն ինչը կա… Բերքը կոնտերային տարբերակով բերվում է բունկեր, այս ամենը սերմազտիչով անցնում է, հետո լցվում են վառարաններ, կեղևն այրելու համար 1,5-2 ժամ շոգեխաշվում են, ստանում ենք շոգեխաշած հնդկացորեն, որից հետո սառեցվում է, տեսակավորվում է ուրիշ զտիչների մեջ և կեղևահանիչ սարքերի միջով է անցնում ու վերջում տեսակավորվում է, ապա փաթեթավորվում:
— Սպառման հետ կապված՝ արտաքին շուկա դուրս գալու տարբերակներ ունե՞ք:
— Մեզ արտաքին շուկան դեռ պետք չէ, մեր հանրապետության ներքին պահանջարկը կարողանանք բավարարել, դա արդեն շատ մեծ թիվ է. մեր երկրում 9-10 հազար տոննա հնդկաձավար է սպառվում, իսկ մենք դեռ հասցնում ենք 200-250 տոննա, իսկ դա դեռ թիվ չի կազմում: Բայց ասեմ, որ լիցենզավորում, սերտիֆիկացում ունենք, կարող ենք նաև այլ երկրներ արտահանել, մի քիչ տեխնոլոգիական հարցեր կան, որոնք շուտով կհաղթահարենք:
— Իսկ պետական աջակցություն, մասնակցություն…
— Օժանդակեցին գործարանի շենքի հարցով, սա մեծ օգնություն է: Դրա համար էլ եմ շնորհակալ: Ես մի տեղում մնացողը չեմ, եթե մի բան ուզեցի, մեկին դիմեցի՝ մերժեց, մյուսին կդիմեմ:
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
ՀՀ, Գյումրի, Իսահակյան փ., 76
(+374 312) 6 72 56
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: